Document ID: 32005D0828

KOMISIJAS LĒMUMS
(2005. gada 23. novembris),
ar ko groza Lēmumu 2005/393/EK par aizliegtajām zonām attiecībā uz infekciozo katarālo drudzi Spānijā
(izziņots ar dokumenta numuru K(2005) 4481)
(Dokuments attiecas uz EEZ)
(2005/828/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 20. novembra Direktīvu 2000/75/EK, ar ko paredz īpašus noteikumus infekciozā katarālā drudža kontrolei un apkarošanai (1), un jo īpaši tās 8. panta 2. punkta d) apakšpunktu, 8. panta 3. punktu un 19. panta trešo daļu,
tā kā:
(1)
Direktīvā 2000/75/EK ir paredzēti kontroles noteikumi un pasākumi infekciozā katarālā drudža apkarošanai Kopienā, tostarp aizsardzības un uzraudzības zonu izveide un aizliegums izvest dzīvniekus no šīm zonām.
(2)
Komisijas 2005. gada 23. maija Lēmumā 2005/393/EK par aizsardzības un uzraudzības zonām saistībā ar infekciozo katarālo drudzi un par nosacījumiem, ko piemēro pārvadājumiem no šīm zonām vai caur tām (2), ir paredzēts norobežot vispārējās ģeogrāfiskās teritorijas, kurās dalībvalstīm jāizveido aizsardzības un uzraudzības zonas (“aizliegtās zonas”) attiecībā uz infekciozo katarālo drudzi.
(3)
Spānija ir informējusi Komisiju, ka vīruss ir atklāts dažās jaunās teritorijās, kuras robežojas ar zonu, kas aizliegta saistībā ar 4. serotipu.
(4)
Tādēļ ir jāpaplašina aizliegtā zona, ņemot vērā rīcībā esošos datus par vīrusa pārnēsātāja vidi un tā sezonālās aktivitātes attīstību.
(5)
Tāpēc attiecīgi jāgroza Lēmums 2005/393/EK.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2005/393/EK I pielikumā E zonas daļu attiecībā uz Spāniju aizstāj ar šo tekstu:
“Spānija:
-
Kadisas, Malagas, Seviļas, Uelvas, Kordovas, Kaseresas, Badahosas provinces,
-
Haenas province (Jaen un Andujar rajoni),
-
Toledo province (Almorox, Belvis de Jara, Gálvez, Mora, Los Navalmorales, Ocaña, Oropesa, Quintanar de la Orden, Madridejos, Talavera de la Reina, Toledo, Torrijos un Juncos rajoni),
-
Avilas province (de Arenas de San Pedro, Candelada, Cebreros, Las Navas del Marques, Navaluenga, Sotillo de la Adrada rajoni),
-
Sjudadrealas province (Almadén, Almodóvar del Campo, Ciudad Real, Horcajo de los Montes, Malagón, Manzanares un Piedrabuena rajoni),
-
Salamankas province (Bejar, Ciudad Rodrigo un Sequeros rajoni),
-
Madrides province (Aranjuez, El Escorial, Grinon, Navalcarnero un San Martin de Valdeiglesias rajoni).”
2. pants
Šo lēmumu piemēro no 2005. gada 29. novembra.
3. pants
Šis lēmums ir adresēts dalībvalstīm.
Briselē, 2005. gada 23. novembrī

Labels: 0
3
18
6